Berlingske Tidende, 1782-03-01
Til Akademiets desto bedre og sikkrere Bestyrelse har Hs. Majestæt allernaadigst fundet for got at anordne en vedvarende Commission eller Direction, hvis Medlemmer, naar nogen af de nu udnævnte, afgaae, Hs. Majestæt allernaadigst vil have Sig forbeholdet umiddelbar at beskikke. Denne Direction skal have Over=Opsyn over alt, hvad der angaaer Akademiets Bestyrelse, ey allene i Hensigt til Videnskabernes Dyrkelse, de Studerendes Anførsel, og dets anden indvortes Forfatning, men og i Hensigt til dets Godsers og Midlers Forvaltning og Anvendelse. J hvilket Øyemerke alle de Forslage og Forestillinger, enten det ene eller det andet angaaende, som Omstændighederne i Tiden maatte giøre fornødne, altid skulle indgives til Directionen, da samme efter Befindende og Sagernes Vigtighed, enten selv beslutter det fornødne, eller derom indhenter Hs. Majestæts egen allernaadigste Befaling. Akademiet selv skal have en Overhofmester, og for det forste 5 Professores, nemlig en Professor Theologie, som tillige er Sognepræst for Sorøe, Pedersborg og Kindertofte Menigheder, en Professor Juris nature & civilis, en Professor Juris publici & Politicees, en Professor Philosophie& Mathesens, og en Professor Historiarum & Floquentiæ. Og skulle de Studerendes tiltagende Mængde i Tiden erfares at udfordre saadant, vil Hs. Majestæt allernaadigst være betænkt paa endnu at beskikke en Professor i Natur=Historien, samt Oeconomien og Cammeral=Videnskaberne. Læremesterne for Øvelserne og de levende Sprog skulle ligeledes være 5, nemlig: en Sprogmester i Tydsk, Fransk og Engelsk, en Berider, en Fegtemester, en Tegnemester og en Dandsemester. Over=Hofmesteren allene fører alt det Opsyn, der hører saavel til Godsernes og Akademiets Midlers Forvaltning, som til den indvortes Oeconomie, saasom i Hensigt til Akademiets offentlige Spiisning, Anskaffelse af Brænde, Lys, Fornødenheder til Stalden, Reparationer paa Bygningerne, og alt andet deslige. Hvad derimod henhører saavel til de Akademiske Studeringers og Øvelsers Drift og Befordring i og for sig selv, som til at holde og handthæve den fornødne Orden og Skik iblant de Studerende, det skal altsammen bestyres af Over=Hofmesteren og Professorerne samtlig, hvilke i den Henseende skulle udgiøre et Collegium, hvori Over=Hofmesteren eller i hans Forfald den ældste af de tilstædeværende Professorer præsiderer, og de forefaldende Sager afgiøres paa sædvanlig Maade efter de fleeste Stemmer. Og for saa meget vissere at kunne opnaae den ved denne Jndretning tilsigtede fuldkomne Orden, saavel i Hensigt til de Studerendes Underviisning, som deres Sæder og Opførsel, skal dette Collegium ey allene have al den med Hs. Majestæts Rigers og Landes almindelige Lov-Forfatning overeensstemmende Myndighed, som dette Øyemærke udkræver, men Hs. Majestæt vil og tillige i Særdeleshed, at enhver af Professorerne skal desuden altid have, som privatus Præceptor, under sit særskilte Opsyn et vist Antal af de Studerende i Forhold til det heele Tal, for at føre og formane dem til Gudsfrygt. frygt og god Opførsel, samt ved fornødne Forestillinger i Enrum at rette de sig mueligen hos dem indsnigende Feiltrin. Hvad paa saadan Maade ikke kan rettes, foredrages for Over=Hofmeren og afgiøres af ham, men hvad som derved ikke kan raades Bod paa, behandles for Oberhofmesteren og Collegio Professorum samtlig, hvilke, om Fornødenheden i mod Formodning skulle udkræve saadant, giøre efter Beskaffenheden Forestilling derom til Directionen; Og vil Hs. Majestæt allernaadigst have Overhofmesteren alvorligen anbefalet, at forbyde og afværge al Overdaadighed hos de Studerende enten i Klædedragt eller andre unyttige Bekostninger, som ingenlunde maae taales, om end de Studerendes eller deres Forældres Formue kunde være tilskrækkelig til saadanne Udgivter. Rettighed til at studere ved dette Akademie vil Hs. Majestæt herved allernaadigst have forundt ey allene Hs. Majestæts Adel og ligemed Adelen privilegerede i Almindelighed, men og saavel Magistratens i Hs. Majestæts Residents=Stad, Kiøbenhavn, Stadens 32 Mænds og andre anseelige Borgeres Børn sammesteds, samt Børn af Hs. Majestæts Embedsmænd overhoved, som andre brave Mænds Born, hvi Forældre maatte have Lyst og Evne at lade dem der studere; dog skal om disse sidstes Antagelse, hvis Forældre ikke ere Af dels= eller Embedsmænd, hver Gang giøres allerunderdanigst Forestilling og Hs. Majestæts nærmere allernaadigste Resolution derover indhentes; Og skulle da Mængden af disse Studerende blive saa stor, at de nu eller i Tiden ikke samtlig kunde faae Huusværelser i Akademiets Bygning, nyde de ey heller samme, førend det kan tilfalde enhver efter hans Alder ved Academiet fra Jndskrivelsens Dagen at regne, da Værelser ved Akademiet ikke kunde tilstaaes flere af Gangen, end Bygningen kan rumme, derimod nyde de baade Spiisning ved Akademiets Bord for den for samme fastsatte Priis og alle øvrige Rettigheder og Friheder i Hensigt til Underviisning, samt den i næstfølgende 7de Art. allernaadigst bevilgede Lettelse i Udgivterne og videre, ligesaa fuldt som de der have Værelser paa Academiet. Fremmede nyde og, ligesaa fuldt som de Jndfødde, Adgang til ald den Underviisning i Videnskaber, Sprog og Øvelser, som gives ved Akademiet, men Rettigheden til Værelser og andre Beqvemmeligheder ved Akademiet, saavelsom til Stipendia eller Moderation i Betalingen, bliver allerne de sidste forbeholden. Naar nogen vil studere ved Akademiet, meldes saadant hos Overhofmesteren enten af ham selv eller af hans Forældre eller Formyndere, og naar han er antagen, nyder han i de offentlige Timer fri Underviisning i alle de Videnskaber og Øvelser, hvortil Akademiet paa sin Bekostning holder Professores og Læremestere. Saa mange som nu eller i Tiden kunde rummes i Akademiets Bygning, nyde desuden Spiisning, Værelse, Lys Jlbebrand og andre Beqvemmeligheder, imod at betale derfor aarlig til Akademiet 200 Rdlr. for hver Person, hvorimod de, som efter 6te Art. ikkun nyde Kosten ved Akademiets Bord, betale derfor ugentlig det samme, som Akademiet gotgiør Spisemesteren for hver Person. Men skulle det hænde, at saadanne Personer i Tiden melde sig til at studere ved Akademiet, som ei have Formue til at udreede den saaledes fastsatte Betaling, og dog findes velskikkede til at kunne blive duelige Mænd i Hs. Majestæts Tieneste, tillader Høystsamme allernaadigst, at der maae giøres allerunderdanigst Forestilling, at saadanne kunne nyde af Akademiet en aarlig Hielp af 100 Rdlr. eller noget mere, dog at det som saaledes aarlig udgives, ikke overstiger 600 Rdlr. i alt.